text: নোরা ফাতেহি (জন্ম: ৬ ফেব্রুয়ারি ১৯৯২) একজন কানাডিয়ান নৃত্যশিল্পী, মডেল, অভিনেত্রী ও গায়িকা। তিনি এসেছেন এক মরোক্কান-কানাডিয়ান পরিবার থেকে এবং বেড়ে উঠেছেন কানাডায়। তিনি বিভিন্ন সাক্ষাৎকারে তিনি 'হৃদয়ে ভারতীয়' বলে নিজেকে অভিহিত করে থাকেন। রোয়ার:টাইগার্স অব দ্য সুন্দরবনস চলচ্চিত্রে অভিনয়ের মাধ্যমে তার বলিউডে অভিষেক ঘটেছিল। তিনি তেলুগু চলচ্চিত্র টেম্পার, বাহুবলী: দ্য বিগিনিং ও কিক ২ চলচ্চিত্রে আইটেম গানে পারফর্ম করে জনপ্রিয়তা অর্জন করেন। ২০১৫ সালে তিনি বিগ বস- এ প্রতিযোগী ছিলেন এবং ৮৪ তম দিনে তিনি প্রতিযোগিতা থেকে বিদায় নেন। ২০১৬ সালে তিনি নাচবিষয়ক রিয়েলিটি শো ঝলক দিখল যা তে অংশ নিয়েছিলেন।
  
  কর্মজীবন
  
  বলিউড চলচ্চিত্র রোয়ার: দ্য টাইগার্স অব দ্য সুন্দরবনস-এ অভিনয়ের মাধ্যমে তার চলচ্চিত্রাঙ্গনে অভিষেক ঘটে। এরপর তিনি পুরী জগন্নাথের তেলুগু চলচ্চিত্র টেম্পার এ একটি আইটেম গানে পারফর্ম করেন। তিনি ইমরান হাশমি অভিনীত ২০১৫ সালের চলচ্চিত্র মি. এক্স এ বিশেষ ভূমিকায় অভিনয় করেন।
  
  এরপর তিনি বাহুবলী: দ্য বিগিনিং ও কিক ২ চলচ্চিত্রে আইটেম গানে পারফর্ম করেন।
  
  ২০১৫ সালের জুনে তিনি তেলুগু চলচ্চিত্র শের এ অভিনয়ের জন্য চুক্তিবদ্ধ হন। ২০১৫ সালের আগস্টে তিনি আরেকটি তেলুগু চলচ্চিত্র লোফার-এ অভিনয়ের জন্য চুক্তিবদ্ধ হন। সে বছরের নভেম্বরে তিনি উপ্রি চলচ্চিত্রে চুক্তিবদ্ধ হন। তিনি ২০১৫ সালের ডিসেম্বর 'ওয়াইল্ড কার্ড' নিয়ে বিগ বস-এর প্রতিযোগী হিসেবে নাম লেখান। তিনি প্রতিযোগিতায় ৩ সপ্তাহ টিকে ছিলেন। তিনি ২০১৬ সালের ঝলক দিখলা যা র অন্যতম প্রতিযোগী ছিলেন। ২০১৬ সালে তিনি মাই বার্থডে সং শিরোনামের একটি চলচ্চিত্রে অভিনয় করেন।
  
  ২০১৯ সালের ফেব্রুয়ারিতে তিনি টি সিরিজের সাথে কোম্পানিটির আসন্ন চলচ্চিত্র, মিউজিক ভিডিও, ওয়েব সিরিজ ও ওয়েব মুভিজে অভিনয়ের জন্য চুক্তিবদ্ধ হন।
  
  নোরা ফাতেহির মাতৃভাষা ইংরেজি হলেও তিনি আরবি, হিন্দি,  ও ফরাসি ভাষায় কথা বলতে পারেন।
  
  চলচ্চিত্র তালিকা
  
  টেলিভিশন অনুষ্ঠানে উপস্থিতি
  
  মিউজিক ভিডিওতে উপস্থিতি
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:জীবিত ব্যক্তি
  বিষয়শ্রেণী:কানাডীয় চলচ্চিত্র অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:বিগ বসের প্রতিযোগী
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:২১শ শতাব্দীর কানাডীয় অভিনেত্রী
  বিষয়শ্রেণী:১৯৯২-এ জন্ম
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:টরন্টোর অভিনেত্রী
title: নোরা ফাতেহি